Document ID: 32000R1747

Κανονισμός (ΕΚ) αριθ. 1747/2000 του Συμβουλίου
της 7ης Αυγούστου 2000
για την τροποποίηση του κανονισμού (ΕΚ) αριθ. 2793/1999 σχετικά με ορισμένες διαδικασίες για την εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Το παράρτημα του κανονισμού (ΕΚ) αριθ. 2793/1999 του Συμβουλίου(1) περιλαμβάνει τεχνικά σφάλματα τα οποία θα πρέπει να διορθωθούν.
(2) Ο κανονισμός (ΕΚ) αριθ. 2204/1999 της Επιτροπής, της 12ης Οκτωβρίου 1999, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(2) περιέχει νέα στοιχεία τα οποία έχουν αντίκτυπο στο εν λόγω παράρτημα.
(3) Οι κωδικοί της συνδυασμένης ονοματολογίας που αναφέρονται στο εν λόγω παράρτημα θα πρέπει να προσαρμοστούν σε αυτούς που εφαρμόζονται από 1ης Ιανουαρίου 2000,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2793/1999 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Αυγούστου 2000.

Labels: 1
17
5
3
6
18